Subject: [POEM] Song Poems. two unrelated ones.

From: [email-masked] (Wei Lin ~{AVgb~})
Date: 6 Aug 1993 05:12:37 GMT

定 风 波	苏轼

三月七日, 沙湖道中遇雨, 雨具先去; 同行皆狼狈, 余独不觉, 已而遂晴, 故作此词.

莫听穿林打叶声,
何妨吟啸且徐行.
竹杖芒鞋轻胜马,
谁怕?
一蓑烟雨任平生.

料峭春风吹酒醒,
微冷.
山头斜照却相迎.
回首向来萧瑟处,
归去.
也无风雨也无晴.
--------------------
蝶 恋 花	柳永

伫倚危楼风细细,
望极春愁, 黯黯生天际.
草色烟光残照里,
无言谁会凭栏意?

拟把疏狂图一醉,
对酒当歌, 强乐还无味.
衣带渐宽终不悔,
为伊消得人憔悴.
--------------------植字: 林玮 (wlin@uwaphast)